1965 és 1968 között a NAC Breda, 1968–69-ben a Go Ahead Eagles, 1969 és 1971 között az Ajax labdarúgója volt. Az Ajax csapatával egy bajnoki címet és két holland kupagyőzelmet ért el. Tagja volt az 1970–71-es idényben BEK-győztes együttesnek. 1971-ben a belga Club Brugge együtteséhez szerződött. 1972. november 12-én az RFC Liège elleni mérkőzésen a pályán összeesett és a klinikai halál állapotába került. A klub orvosa sikeresen újraélesztette, de teljesen sohasem épült fel és ezzel a játékos pályafutása véget ért. A Club Brugge segédedzőként alkalmazta, majd az alacsonyabb osztályú RC Harelbeke edzője volt. Három évvel az eset után 28 évesen elhunyt.